O‘zbekiston IIV YHXB xodimlari o‘rtasida kasb mahorati yuzasidan ko‘rik tanlov o‘tkazildi

Nukus shahrida o‘tkazilgan O‘zbekiston Ichki ishlar vazirligi Yo‘l harakati xavfsizligi bosh boshqarmasi tomonidan Qoraqalpog‘iston Respublikasi Ichki ishlar vazirligi, Toshkent shahar ichki ishlar bosh boshqarmasi va viloyatlar ichki ishlar boshqarmalari Yo‘l harakati xavfsizligi boshqarmalari xodimlari o‘rtasida kasb mahorati yuzasidan respublika ko‘rik tanlovining yakuniy bosqichi o‘tkazildi. Bu haqda “KRuz.uz” xabar bermoqda.

Musobaqaning ochilish hamda yopilish marosimi Nukus shahar “Turon” stadionida tantanali ravishda o‘tkazilib, unda Qoraqalpog‘iston Respublikasi IIV vaziri, polkovnik A.Temirxonov, shuningdek, O‘zbekiston IIV YHXBB birinchi o‘rinbosari, polkovnik R.Yunusmetovlar ishtirok etdi.
Juda qizg‘in va ko‘tarinki ruxda o‘tkazilgan ko‘rik tanlovning mutloq g‘olibligini Qoraqalpog‘iston Respublikasi IIV Yo‘l harakati xavfsizligi boshqarmasi jamoasi egalladi.

Ko‘rik tanlovning keyingi 2-o‘ringa Farg‘ona va 3-o‘ringa Toshkent shahri va Namangan viloyati IIB YHXB jamoalari egalladi.